b"\n_START_ARTICLE_\nGilles M\xc3\xbcller\n_START_SECTION_\nCarrera esportiva\n_START_PARAGRAPH_\nVa esdevenir professional l'any 2001, temporada en la qual va competir en categoria j\xc3\xbanior en tots els Grand Slams amb resultats excel\xc2\xb7lents. Essent semifinalista a l'Open d'Austr\xc3\xa0lia, finalista a Wimbledon i campi\xc3\xb3 al US Open, va acabar l'any com a n\xc3\xbamero 1 en categoria j\xc3\xbanior amb 72 vict\xc3\xb2ries i 26 derrotes._NEWLINE_Malauradament, aquest rendiment no es va traslladar en categoria s\xc3\xa8nior al circuit ATP, ja que nom\xc3\xa9s ha aconseguit disputar tres finals individuals sense cap t\xc3\xadtol. Malgrat haver arribat a la posici\xc3\xb3 34 del r\xc3\xa0nquing individual, en diverses ocasions ha hagut de participar en el circuit ITF perqu\xc3\xa8 no tenia punts suficients per disputar torneigs ATP. En el circuit ITF per\xc3\xb2, ha aconseguit un total de 15 t\xc3\xadtols individuals i 4 en dobles._NEWLINE_M\xc3\xbcller ha competit en m\xc3\xa9s de 30 eliminat\xc3\xb2ries de la Copa Davis defensant l'equip de Luxemburg, i amb m\xc3\xa9s de 50 vict\xc3\xb2ries \xc3\xa9s el tennista luxemburgu\xc3\xa8s m\xc3\xa9s reeixit."